Torsdag er den franske hunsæl Lina netop ankommet til Nordsø Oceanarium, og hun virker temmelig frisk. I hvert fald giver hun et hurtigt sæl-kys til hansælen Thor, inden hun er ivrig for at se publikum omkring hende. - Nåe, hvor tæt det er! Siger en af børnene omkring bassinet begejstret. Og det er et rigtig godt tegn, der glæder Kristina Ydesen, der er biolog ved Nordsøen Oceanarium. -	Det viser i hvert fald for mig, at hun er en rigtig nysgerrig sæl. Hun er ikke nervøs, siger hun. Lina er blevet fragtet til Hirtshals fra en fransk Zoo i håb om, at hun og hansælen Thor vil falde for hinanden. - Jeg synes, det ser rigtig godt ud. Det ser ud som om, de slapper af i hinandens selskab, og det er jo altså en rigtig god start, siger biologen glad. Ønsker sig en ny sælunge Umiddelbart virker det til, at den 11-årige franske Mademoiselle og nordjyske Thor er et godt match. -	De skal hen og snuse til hinanden, og det kan faktisk se ud som om, de kysser lidt. De stikker snuderne sammen, og de rør hinanden med deres meget følsomme knurhår og lugter lidt til hinanden. Og så får man ligesom fundet ud af, hvad den her anden part er for en, forklarer Kristina Ydesen. De første dage er Lina og Thor afskærmet fra de øvrige sæler i akvariet, for det er vigtigt, at der kommer amoriner i luften og romantik i bassinet. -	Vores mål er jo simpelthen, at vi gerne vil have en unge igen, og så håber vi, at de vil danne en par. Lur mig, om der ikke skal komme noget ud af det på et eller andet tidspunkt, for en han og hun i samme anlæg, det er ikke slået fejl tidligere, siger biologen. Går alt efter planen, så vil der være en ny sælunge i Oceanariet til juli næste år.
Håbet er at få en ny sælunge i Nordsøen Oceanarium.